[{"text_idx": "#000001", "text": "Cyfleuster ymchwil uwchgyfrifiadura i Gymru"}, {"text_idx": "#000003", "text": "Modelu effaith Covid-19 ar Gymru"}, {"text_idx": "#000005", "text": "Pan sylweddolodd Llywodraeth Cymru fod angen modelu datblygiadau Covid-19 perthnasol yn lleol arnynt, cysylltont a\u0302 Gravenor i ofyn beth oedd yn bosibl."}, {"text_idx": "#000006", "text": "\u201cMae modelu wedi chwarae rhan amlwg iawn wrth geisio deall yr epidemig a chynllunio polisi\u0308au rheoli. Ac mae\u2019r modelau hyn yn fanwl iawn iawn, gan gynnwys gwybodaeth i\u2019r DU gyfan. Felly, roeddem yn gallu cael at yr allbwn hwnnw ond roeddem eisiau rhedeg senarios fymryn yn wahanol i Gymru, a defnyddio rhywfaint o\u2019r wybodaeth ychwanegol a oedd gennym ar gyfer Cymru."}, {"text_idx": "#000007", "text": "\u201cMae fy nghefndir ym maes modelu epidemiolegol, ond nid modelau ar y raddfa hon, ac roeddent yn gofyn am amserlen ddigon brawychus! Felly, cysylltais a\u0302 Biagio Lucini, Prif Ymchwilydd Prifysgol Abertawe ar gyfer Uwchgyfrifiadura Cymru, a gofynnais am help,\u201d meddai Gravenor."}, {"text_idx": "#000008", "text": "Agorodd Lucini brosiect newydd i ymchwilio i\u2019r posibilrwydd o redeg meddalwedd modelu presennol ar glwstwr Uwchgyfrifiadura Cymru, a\u2019i haddasu ar gyfer senarios penodol i Gymru."}, {"text_idx": "#000013", "text": "Mae Dawson wedi datblygu\u2019r cod i lefel lle y gall ymchwilwyr redeg senarios eu hunain ac ateb cwestiynau gan Lywodraeth Cymru yn gyflym."}, {"text_idx": "#000014", "text": "Mae\u2019r adborth gan y Llywodraeth wedi bod yn gadarnhaol, meddai Gravenor, oherwydd ymateb cyflym Uwchgyfrifiadura Cymru."}, {"text_idx": "#000015", "text": "\u201cCael y modelau\u2019n rhedeg o fewn diwrnodau, yna ychwanegu mwy a mwy o ddata penodol i Gymru \u2013 roeddent yn hapus iawn a\u0302\u2019n cynnydd.\u201d"}]